आक्रामक अंदाज में बल्लेबाजी कर रहे रिषभ पंत को मोइन अली ने 18 रन के स्कोर पर एलिएस्टर कुक के हाथों कैच आउट करवा पवेलियन का रास्ता दिखा दिया। रहाणे का संघर्ष टीम इंडिया के काम नहीं आया और वो 51 रन बनाकर मोइन अली की गेंद पर एलबीडब्ल्यू आउट हुए। इशांत शर्मा को बेन स्टोक्स ने बिना खाता खोले ही शून्य पर आउट कर दिया। मो. शमी को मोइन अली ने अपना शिकार बनाया और 8 रन के स्कोर पर जेम्स एंडरसन के हाथों कैच करवा दिया। भारत का आखिरी विकेट अश्विन के तौर पर गिरा और उन्हें सैम कुर्रन ने 25 रन पर एलबीडब्ल्यू आउट कर दिया। इंग्लैंड की तरफ से मैच की दूसरी पारी में मोइन अली ने चार, एंडरसन व बेन स्टोक्स ने दो-दो जबकि ब्रॉड व कुर्रन ने एक-एक विकेट लिए।